text: Småøerne får flere penge til turismen
  10 december 2016 kl. 14.52
  Med en bevilling på næsten 1,2 mio. kr. giver Erhvervsministeriet flere penge til udviklingen af Ø-passet.
  Det er organisationen Sammenslutningen af Danske Småøer, der står bag Ø-passet, der i sæsonen 2016 har været en stor succes.
  Det er bl.a. Mandø, Årø og Barsø, der har haft glæde af Ø-passet.
  Flere penge fra Erhvervsministeriet betyder at Ø-passet til sæsonen 2017 kan trykkes i et stort oplag på 200.000 styk omfattende også en engelsk-tysk udgave.
  Derudover skal ø-passet digitaliseres, Facebook-profilen ø-hop skal videreudvikles, og turisterne skal have mulighed for at få tilsendt nyheder og tilbud.
  I ø-passet er hver enkelt ø præsenteret med et kort og foto samt faktaoplysninger og en lille beskrivelse af oplevelserne på øen.
  En QR-kode giver turisterne direkte adgang til øens hjemmeside, og i et blankt felt på hver ø-side kan turisterne samle på mærker fra øerne, som de besøger.
  